
	[bookmark: nev]NÉMETH GÁBOR
Vezetés és szervezés
MA, 3. félév
Pannon Egyetem
Gazdaságtudományi Kar
	






Témavezető:
	Dr. Kosztyán Zsolt Tibor
egyetemi docens, PE GTK




Projektek érzékenységvizsgálata

Kivonat

Az elmúlt években számos kutatás jelent meg a projektek kockázatairól. Több szakember is foglalkozott, és különböző módszereket fejlesztettek ki a projektek kockázatainak csökkentése érdekében. TDK dolgozatomban e téma elméleti hátterét mutatom be és egy, a korábbi tanulmányok alapján összegzett módszert szemléltetek és fejlesztek tovább.
A dolgozatom második felében egy gyártósor telepítési projektet vizsgálok. A telepítés egyes lépéseinek megismerése után elkészítettem a projekt alaphálóját, majd annak lehetséges további változatait. Összesen 8 projektváltozatot kaptam. Következő lépésben megvizsgáltam a kapott projektváltozatok érzékenységet, ahol is szemügyre vettem, hogy milyen kihatással van az átfutási időre és az erőforrás-szükségletre a tevékenységek arányainak megváltoztatása. A vizsgálat során kétszer 160.000 adatot kaptam, amelyeket az SPSS program segítségével tovább vizsgáltam, azt keresve, hogy az időadatok, majd az erőforrás-szükségletek alapján melyik projektet ajánlom megvalósításra. Az elemzések elvégzése után új rangsort állítottam fel a projektváltozatok között, amely alapján kiválasztható a legpraktikusabb megvalósítási lehetőség.
Kutatásom céljának azt tűztem ki, hogy a projektmenedzsment és a vállalatok számára egy új, könnyen használható módszert ajánljak, amely segítséget nyújt a projekt idő- erőforrás- és költségszükségleteiből fakadó kockázatokat csökkenteni.

